Stor oversikt: Bilene til 50.000 kroner
Her er 18 billigbiler til cirka 50.000 kroner som kan være gode nyheter for lommeboken din. Mange drømmer om en enkel og billig bil til maksimalt 50.000 kroner. Kanskje som familiens eneste, som bare skal brukes en sjelden gang opp til hytta. Eller har du en 16-åring som skal begynne å øvelseskjøre? Da er det kanskje best å unngå den splitter nye familiebilen som kostet en formue.  Vi har også et prute-knep på lur som få vet om, men som er ekstremt effektivt i denne prisklassen. Hvis du tør da, det er ikke for hvem som helst, du må være villig til å ta risiko. Er det ikke det rike aksjemeglere alltid sier? Skal du gjøre et godt kjøp til denne prisen må du godta en eller flere av disse ulempene:  Husk at hvis du må på verksted med en så billig bil, bør du vurdere om det faktisk lønner seg å reparere. Kanskje er det bedre å si takk for følget og levere til vrakpant.  Når du skal finne de beste kjøpene, gjelder det å tråle Finn og gjerne kontakte selgere som har hatt bilen liggende ute lenge. De kan være motivert for å senke prisen, særlig hvis den har en av ulempene fra listen lenger opp.  Du kan selvsagt også dra innom en forhandler. Prøv å finne en som har mange innbyttebiler stående. Det «hemmelige» knepet erfarne bilkjøpere gjør, er å spørre hvor lavt de kan gå om de dropper garantien. Da tar du en risiko, men når prisen er så lav uansett, kan det være verdt det.  OBS! Skjulte feil og mangler kan du uansett klage på, les mer om det her Hemmelig forhandler-tips Carstore på Lillestrøm selger hvert år 1800 bruktbiler, blant annet mange innbyttebiler fra Bavaria-forhandlerne. Plassjef Terje Næss sier bortfall av garanti er et tilbud de vurderer til kunder som jakter de billigste bilene til 50.000 kroner. – Etter at den nye kjøpsloven kom, kvier mange forhandlere seg for å selge de billigste bruktbilene. Vi selger videre til oppkjøpere i stedet, sier Næss.  Han anbefaler kunder å spørre forhandlere om de er villige til å gi gode tilbud mot at garantien bortfaller. – Så lenge det utføres NAF-test på bilen, vil du som kjøper få en god pekepinn på tilstanden og kan selv regne på hva fremtidige reparasjoner vil koste, sier Næss. Her er 18 billigbiler du kan tenke på For ordens skyld: I oversikten har vi satt som krav at bilen må være maks 10 år (2013), ha gått maks 200.000 kilometer, og være EU-godkjent (men fristen kan være nær – da må du prute alt du kan). Dersom du er litt bilkyndig, kan du også vurdere biler som har gått mye lenger. Noen liker å kjøpe relativt nye biler som har gått som drosjer og har høy kilometerstand.  VW UP! Kanskje enklest å finne med en enliters bensinmotor på 60 hestekrefter. Da bilen ble testet av VG, fikk den mye ros: Til minibil å være leverer VW Up et enormt bagasjerom. Interiørkvaliteten er upåklagelig i VWs nye minstemann. VG-test (2012): Denne småbilen er suveren Peugeot Partner og Citroën Berlingo Partner og Berlingo er søsken som er ganske identisk. Dette er treseters varebiler, og det skal du merke deg. Mange varebiler har kun plass til to. Peugeot og Citroën er kjent for stabile og driftssikre dieselmotorer.  VG har tidligere skrevet om mulighetene som ligger i varebiler med tre seter, og laget en stor guide.  Berlingo ble testet i 2009 og fikk mye skryt. Peugeot 107 Denne kan du få også med under 100.000 km på telleren. Dette er selvsagt en liten bil med liten motor, men til småkjøring og øvelseskjøring er denne ypperlig.  Sjekk også ut Peugeot 108, du kan ha flaks og finne den på budsjett. Denne er etterfølgeren etter 107. VG-test (2012): Aldrende fargeklatt Mitsubishi i-MiEV, Peugeot iOn og Citroën C-Zero Trioen er bygget på samme plattform. De var av de første elbilene i folke-klassen som hadde fungerende hurtiglading av batteriet.  Du kan finne pene utgaver fra cirka 2016 til budsjettprisen. Biltypen tilhører de første generasjonene av elbiler på godt og vondt. Lav rekkevidde, men relativt rimelige å eie og reparere.  VG-test (2014): Den store fordelen er størrelsen Nissan Leaf Storselgeren gjennom mange år. Mange oppdateringer og ulike generasjoner. Bunnsolid bil som er relativt rimelig å fikse også. Storselger som kom i kraftig forbedret utgave fra 2014.  VG-test (2014): Kollektiv-bilen Ford Fiesta Let etter utgavene med aller minst motor, gjerne på en liter.  Du kan få en 2014-modell til under budsjett.  VG-test (2009): Suveren på veien Mitsubishi Space Star I 2013 ble denne lansert som Norges billigste bil. Den er rimelig som bruktbil også, du finner disse med hyggelig lav kilometerstand. Suzuki Swift Dette var sammen med Fiat Panda den billigste firehjulstrekken du kunne få kjøpt i Norge i 2011. I dag får du de eldste til godt under budsjett. Hvis du leter og pruter, kan du være heldig å få generasjonen etter 2017 også.  Motoren på 1,2 liter er super til bykjøring, men kan oppleves som litt daff på langkjøring. VG-test (2011): Tøff, men litt treg Toyota IQ Dette er en gøyal bil! Baksetet er selvsagt ubrukelig for andre enn barn hvis kjøreturen varer mer enn noen kilometer. Motormessig er den vanligst med en 68-hesters bensinmotor og en diesel på 90 hester. Dieselen på 1,4 liter med turbo får bilen til å oppleves sprek.  VG-test (2009): Verdens minste fireseter Fiat 500 Det er flere utgaver av 500 du kan se etter. L-utgaven er litt større. Fiat har lekt seg med motorer på to sylindre på 0,9 liter. En spennende måte å bygge bilmotor på. Også tilgjengelig med 1,4-liter.  VG-test (2013): Espressoracer! Citroën C3 Småbil som blant annet finnes med bensinmotorer på 1,2 liter og 82 hestekrefter. Et karaktertrekk med C3 er frontvinduet som strekker seg langt opp på taket, og slipper mye lys inn i kupeen.  VG-test (2009): Snerten franskmann med super utsikt Hyundai i10 En femseter – på papiret. Men det er utrolig trangt for tre bak i bilen. Uegnet for langkjøring med fem om bord, men god plass for to voksne bak. Store rom i dashbord og rom for flasker og kopper, ifølge test fra 2009. VG-test (2009): Best på bagasjeplass Renault Clio Utvendig er den moderne og råstilig. Men prøver du å se ut, er ikke utsikten fullt så lekker. Konstruksjonen gjør rygging i trange parkeringshus til et mareritt, sto det i testen fra 2013. Ellers får Clio mye skryt. VG-test (2013): Denne bilen har ett problem Kia Soul Elbil med begrenset rekkevidde, men rimelig og grei i drift. Ifølge importøren i 2015, var en normalt forventet rekkevidde sommerstid 17–18 mil, og betydelig kortere vinterstid. VG-test (2015): Gnistrer i gatene og strutter av energi – Ok å droppe garanti Tor Valdvik i KNA mener det er helt greit at forhandlere selger billigbiler uten å gi kjøperen garanti: – Kjøperen på sin side må ta stilling til om han eller hun vil kjøpe en slik bil. Men forhandleren kan ikke fraskrive seg reklamasjonsansvaret som følger av forbrukerkjøpsloven, sier Valdvik.  Han påpeker at det er greit å selge en bil med feil, men forhandleren må opplyse kjøper om feilene før avtale inngås.  – Garanti på bruktbil er noe forhandlere kan velge å gi, mens reklamasjonsretten er lovregulert, påpeker Valdvik. Benny Christensen i NAF sier at billigbil kan være et smart og fornuftig valg dersom man gjør en grundig jobb først. Han understreker at fravær av garanti er ok, men at det ikke lenger er tillatt for forhandlere å selge bilen «som den er».  – Har man tatt en grundig sjekk av bilen og har full oversikt over hva man kjøper mener jeg at dette kan være smart. Du får enda billigere bil for pengene, sier Christensen. Han har selv brukt dette «trikset» ved noen anledninger – og har kommet godt ut av det. – Generelt vil jeg si at jo eldre en bruktbil er og jo lengre den har gått, jo nøyere bør den sjekkes. Glem stor stereo, fancy utstyr, tøffe felger og stor motor. Når man kjøper billigbil handler det om å lete opp det eksemplaret som er i best mulig teknisk stand, sier Christensen.
Drømmer du om en billig bil til maks 50 000 kroner? Her får du 18 tips på gode kjøp Du må godta litt eldre årsmodell, noe høy kjørelengde og mindre kosmetiske skader Et hemmelig prute-knep er å spørre forhandlere om lavere pris uten garanti Husk at skjulte feil og mangler kan gi grunn til reklamasjon Grundig sjekk av bilens tilstand anbefales før kjøp for å unngå kostbare overraskelser